Foto: Čitatelj

LJETO je stiglo, sezona je u punom zamahu, a cijene na Jadranu vrtoglavo skaču. Tako se jedan Norvežanin itekako iznenadio kada se odlučio ošišati i obrijati u jednoj brijačnici u Komiži na otoku Visu.

Dosjetljivi frizer mu je šišanje naplatio 200 kuna, pranje kose 100, a brijanje 150 kuna. Norvežanin je tako frizuru platio 450 kuna, koliko inače u boljim salonima košta ženska frizura, s pranjem, bojanjem i drugim popratnim sadržajem.

Tekst se nastavlja ispod oglasa

Uzme li se u obzir da prosječno muško šišanje s uključenim pranjem košta oko 70 kuna, jasno je da je frizer dobro zaradio na Norvežaninu.

Norvežanin se zbog ovoga vjerojatno više neće vratiti u Komižu, a možda ni u Hrvatsku. Ovo nije prvi put da se turisti žale na nemoguće visoke cijene pojedinih usluga na Jadranu, a izgleda da sve više poduzetnika radi metodom: "Ma tko ga šiša".